
PËR DISA NDRYSHIME DHE SHTESA NË “RREGULLAT PËR PROCEDURAT E LICENCIMIT, MIRATUAR ME VENDIMIN NR. 37,  DATë 9.7.2004”, DHE NË “Rregullat pËr Procedurat e LicenCimit pËr NdËrtimin dhe ShfrytËzimin e Centraleve Elektrike me Kapacitet tË PËrgjithshËm jo mË tË madh se 5 MW dhe Prodhimin e EnergjisË Elektrike nga kËto Centrale”, MIRATUAR ME  VendimiN nr.44, datë 14.10.2004

Në mbështetje të nenit 9 pika 3 të ligjit nr.9072, datë 22.5.2003 “Për sektorin e energjisë elektrike” dhe nenit 24 të “Rregullave për procedurat e licencimit”, miratuar me  vendimin nr.37, datë 9.7.2004 të Bordit të Komisionerëve të ERE-s ”,  Bordi i Komisionerëve të Entit Rregullator të Sektorit të Energjisë Elektrike (ERE),  në mbledhjen e tij të datës 19.10.2006, mbasi shqyrtoi propozimin e paraqitur nga Departamenti i Çështjeve Ligjore dhe Marrëdhënieve me Publikun, për disa shtesa dhe ndryshime në rregullat e procedurave të licencimit  dhe në rregullat për procedurat e licencimit për ndërtimin dhe shfrytëzimin e centraleve elektrike me kapacitet të përgjithshëm jo më të madh se 5 MW dhe prodhimin e energjisë elektrike nga këto centrale,

VENDOSI:
  
1. Në rregulloren e  procedurave të licencimit, miratuar me vendimin nr.37, datë 9.7.2004 të Bordit të Komisionerëve të ERE-s,  të shfuqizohen  pikat e mëposhtme:
- neni 11 pika 1 paragrafi 13;  
- neni 11 pika 1, pjesa “Të veçanta”, për TEC, paragrafi 5; 
- neni 11, pika 1, pjesa “Të veçanta”, për HEC paragrafi 4; 
- neni 11 pika 2 paragrafi 9; 
- neni 11 pika 3 paragrafi 10; 

2. Neni 11 pika 5 paragrafi 2 ndryshon si më poshtë:
“Marrëveshjen paraprake me OST sh.a. për lejimin e tranzitimit nga sistemi i transmetimit për eksportin e energjisë elektrike”
3. Neni 11 pika 1, shtohet paragrafi me përmbajtjen si më poshtë:
“Marrëveshjen e Koncesionit sipas ligjit në fuqi për koncesionet”
4. Në rregulloren për procedurat e licencimit për ndërtimin dhe shfrytëzimin e centraleve elektrike me kapacitet të përgjithshëm jo më të madh se 5 MW dhe prodhimin e energjisë elektrike nga këto centrale”, miratuar me vendimin nr.44, datë 14.10.2004 të Bordit të Komisionerëve të ERE-s të bëhen këto ndryshime:
A. Neni 8, germa E, pjesa “Të përgjithshme”, paragrafi 14  shfuqizohet.
B. Neni 8, germa E, pjesa “Të përgjithshme”, shtohet paragrafi me përmbajtjen:
“Marrëveshjen e Koncesionit sipas ligjit në fuqi për koncesionet”
Ky vendim hyn në fuqi menjëherë dhe  botohet në Fletoren Zyrtare. 

